واتە: ئەی پێغەمبەرصلى الله علیه وسلم بە خێزانەكانت بڵێ گەر ژیانی دنیا و رازاوەیی و جوانی دنیاتان دەوێ ئەوا وەرن با مافەكانی خۆتانتان بدەمێ و بە چاكی و بەبێ زەرەر و زیان گەیاندن تەڵاقتان دەدەم و دەستان لێ بەردەدەم. گەر ئێوە خوا و پێغەمبەری خوا و دواڕۆژتان دەوێ ئەوا خوای گەورە بۆ هەریەكێك لە ئێوە گەر كردەوەی باش بكا و موحسینە بێ پاداشتێكی گەورەی ئامادە كردوە.
ئاشناى هەمووانە كە فەرمایشەكانى خواى پەروەردگار و پێغەمبەرەكەى صلى الله علیه وسلم لە هەموو بوارەكانى ژیان لە سوود و قازانجى تاك و كۆمەڵگاى مرۆڤایەتیە، مەبەستیشمان لێرەدا ئەو باڵاپۆشینەیە كە خواى پەروەردگار و پێغەمبەرەكەى صلى الله علیه وسلم لە خوشكان و دایكانى ئێمەیان داوەكردووە، جا بابزانین ـ زانستى سەردەم ـ چۆن ڕاستى ئەم ووتەیەمان بۆ دەسەلمێنت، ئەوەش بۆ ئەوەى خوشكانمان زیاتر پابەند بن پێوە، زیاتر سۆز و میهرەبانى خواوەندیان بۆ ئاشكرا بێت، و شوكرانە بژێرى ئەو نیعمەتە بكەن.